EkBass/fiwiki-20250220-pages-articles huggingface dataset:
Ryugyŏng-hotelli

Ryugyŏng-hotelli (joskus myös Tuomion hotelli) on Pjongjangissa Pohjois-Koreassa sijaitseva keskeneräiseksi jäänyt pilvenpiirtäjähotelli. Se on 330 metriä korkeana kaupungin korkein rakennus, ja siinä on 105 kerrosta. Rakennuksen alkuperäinen käyttötarkoitus oli hotelli. Lisäksi sen huipulle suunniteltiin viittä pyörivää luksusravintolaa. Esquire-lehti valitsi Ryugyŏngin kaikkien aikojen hirvittävimmäksi rakennukseksi.Kim Il Sungin syylä saa vihdoin ikkunat MTV3.fi 18.07.2008 Vaikka se näyttääkin ulkoapäin valmiilta, sisältäpäin se on edelleen erittäin keskeneräinen. ==Historia== Baekdu Mountain Architects & Engineers aloitti pyramidin muotoisen Ryugyŏngin rakentamisen vuonna 1987. Rakennustyöt kuitenkin lopetettiin vuonna 1992, kun rahatulot loppuivat Neuvostoliiton romahdettua. Tuolloin vasta rakennuksen runko oli ehditty saada valmiiksi. Rakennus on yhä keskeneräinen. Hotellia alettiin kuitenkin jälleenrakentaa vuonna 2008. Death Star (One Free Korea 23. toukokuuta 2008) Ryugyŏng-hotellin olisi pitänyt valmistua vuoden 2012 loppupuolella, jolloin juhlitiin Kim Il-sungin syntymän 100. vuosipäivää.Latimes.com viitattu 18.12.2011 Kesäkuussa vuonna 2011 ilmoitettiin ulkotöiden valmistuneen. Ulkopinnalle asennettiin lasipaneelit ja telekommunikaatioantenneja. Syyskuussa vuonna 2012 julkistettiin ensimmäisiä kuvia sisätiloista.BBC News | North Korea's Ryugyong 'Hotel of Doom' pictures releasedhttp://koryogroup.com/blog/?p=1156 Kuukautta myöhemmin kansainvälinen luksushotellifirma Kempinski ilmoitti mahdollisesti alkavansa ylläpitää hotellia, jonka odotettiin avautuvan osittain noin vuoden 2013 puolivälin tienoilla. http://www.huffingtonpost.com/2012/11/01/north-koreas-ryugyong-hotel-will-probably-open_n_2056346.html?ncid=edlinkusaolp00000003&ir;=World Nämäkin suunnitelmat kuitenkin jäädytettiin.http://www.nknews.org/2013/03/kempinski-freezes-hotel-of-doom-plans-in-north-korea/ == Kuvagalleria rakennuksen vaiheista == File:Ryugyong hotel 01.jpg|Maaliskuu 2004 File:Dprk pyongyang hotel rugen 05 s.jpg|Huhtikuu 2005 File:Ryugyong Hotel - May 2005.JPG|Toukokuu 2005 |Helmikuu 2009 File:Ryugyong Hotel - 29 april 2010.jpg|Huhtikuu, 2010 File:Ryugyong Hotel October 2010.jpg|Lokakuu 2010 File:Ryugyong Hotel 4 Sep 2011.jpg|Syyskuu 2011 File:Ryugyong Hotel - Apr-12.jpg|Huhtikuu 2012 File:Ryugyong Hotel Pyongyang 02.JPG|Elokuu 2012 ==Lähteet== ==Aiheesta muualla== * Luokka:Rakenteilla olevat rakennukset ja rakennelmat Luokka:Pilvenpiirtäjät Luokka:Pohjois-Korean hotellit Luokka:Pjongjang
GAZ-3105

GAZ-3105 eli Volga 3105 oli venäläisen GAZin autotehtaan valmistama, jatkuvalla nelivedolla varustettu ylellinen edustusauto, jossa oli täysin uusi sylinterinkannen yläpuolisilla nokka-akseleilla varustettu V8-moottori. Autosta oli myös 2,3-litraisella moottorilla varustettu takavetoinen muunnelma. Autoja valmistettiin vain rajoitettu määrä. Arvioiden mukaan kuuden vuoden aikana oli valmistettu ainoastaan 60–80 kappaletta. Tuotantoluvut jäivät alhaisiksi, sillä se oli kallis eikä sitä koskaan valmistettu sarjatuotantona. Suurin osa autoista päätyi valtiollisten instituuttien käyttöön. Muutama oli Kremlin palveluksessa presidentin saattueautoina. == Teknisiä tietoja == Jousitus on toteutettu edessä ja takana erillisjousituksena kierrejousin. Edessä oli levy- ja takana rumpujarrut. ABS- jarrujärjestelmä oli valinnainen varuste. Auton rengaskoko oli 215/60R15S. == Aiheesta muualla == 3105 Luokka:1990-luvun autot
Gamlan piiritys

Gamlan piiritys tai Gamalan piiritys käytiin vuonna 67 jaa. ensimmäisessä juutalaissodassa. Titus Flavius Vespasianuksen roomalaiset joukot valtasivat Gamlan kaupungin, joka sijaitsi vaikeapääsyisellä kukkulalla. Josephus oli rakennuttanut sodan alussa kaupungin ympärille muurin ja maanalaisia tunneleita vahvistaakseen Gamlan puolustusta. Kaupunki oli kestänyt Marcus Julius Agrippan johtamien joukkojen piiritystä 7 kuukautta, joten kaupunkilaiset olivat varmoja valloittamattomuudestaan ja jopa torjuivat kaikki vahvistukset, joita lähetettiin kaupunkiin. Voittoisan Jotapatan piirityksen jälkeen vuonna 67 Vespasianus päätti piirittää ja vallata Gamlan kaupungin. Hänellä oli mukanaan legioonat Legio XV Apollinaris, Legio V Macedonica, Legio X Fretensis. Ensimmäinen hyökkäys epäonnistui alkumenestyksen jälkeen, kun juutalaiset tekivät kiivasta vastarintaa legioonalaisia vastaan rikkoen näiden linjat, jolloin nämä joutuivat pakenemaan talojen katoille, jotka sortuivat. Vespasianus määräsi lopulta miehensä perääntymään. Myöhemmin sen jälkeen roomalaiset onnistuivat yllätyshyökkäyksellä valtaamaan kaupungin. 5 000 juutalaista teki itsemurhan hyppäämällä jyrkänteeltä alas ja 4 000 surmattiin. == Lähteet == * Luokka:Rooman taistelut Luokka:Piiritykset
Lornah Kiplagat

Lornah Kiplagat (s. 1. toukokuuta 1974 Kenia) on alankomaalainen kestävyys- ja maastojuoksija. Alkujaan Keniaa edustanut Kiplagat voitti 1997 ja 1998 Los Angelesin maratonin.http://www.lornah.com/lornah.htm Jälkimmäisenä vuonna hän sijoittui Usterin puolimaratonin MM-kisoissa kahdenneksikymmenenneksiensimmäiseksi ajalla 1.12.09. Hän muutti seuraavana vuonna Alankomaihin ja voitti Amsterdamin maratonin. Kiplagat voitti vuosina 2000, 2001 ja 2002 sekä Peachtree- että Falmouth-maantiejuoksukilpailut. Vuonna 2002 hän voitti lisäksi Osakan maratonin. Kiplagat sai Alankomaiden kansalaisuuden vuonna 2003 ja 31. heinäkuuta samana vuonna hän sai maan edustusoikeuden. Myöhemmin samana vuonna hän juoksi neljänneksi Pariisin MM- kisoissa 10 000 metrin juoksussa ajalla 30.12,53. Seuraavana vuonna hän oli kuudes Brysselin maastojuoksun MM-kisoissa pitkällä matkalla ja viides Ateenan olympialaisissa 10 000 metrillä. Vuonna 2005 hän voitti MM-hopeaa puolimaratonin MM-kisoissa ajalla 1.10.19. Kiplagat voitti Fukuokan maastojuoksun MM-kisoissa 2006 MM-hopeaa pitkällä matkalla ja sijoittui viidenneksi lyhyellä matkalla. Myöhemmin samana vuonna hän voitti Alankomaiden mestaruuden 10 000 metrillä ja oli Göteborgin EM-kisoissa samalla matkalla viides. 17\. syyskuuta samana vuonna hän teki uuden maailmanennätyksen 10 mailin maantiejuoksussa ajalla 50.50.http://www.nu.nl/news/827166/40/Wereldrecord_voor_Kiplagat_in_Zaandam.html Kauden lopussa hän voitti Debrecenin maantiejuoksun MM-kisoissa kultaa 20 kilometrin maantiejuoksussa ajalla 1.03.21, mikä oli uusi maailmanennätys. Seuraavana vuonna Kiplagat voitti Mombasan maastojuoksun MM-kisoissa kultaa ja voitti Udinen maantiejuoksun MM-kisoissa kultaa ajalla 1.06.25, mikä oli uusi puolimaratonin maailmanennätys. Myös 20 kilometrin väliaika 1.02.57 alitti edellisen maailmanennätyksen.http://www.iaaf.org/WRU07/news/kind=2/newsid=42061.html Pekingin olympialaisissa 2008 Kiplagat sijoittui 10 000 metrin juoksussa kahdeksanneksi. Lokakuussa 2008 hän voitti Rio de Janeirossa puolimaratonin maailmanmestaruuden. ==Henkilökohtaiset ennätykset== * 3 000 metrin juoksu: 8.52,82 (2000) * 5 000 metrin juoksu: 14.56,43 (2003) * 5 kilometrin maantiejuoksu: 15.07 (2002) * 10 000 metrin juoksu: 30.12,53 (2003) * 10 kilometrin maantiejuoksu: 30.32 (2002) * 15 kilometrin maantiejuoksu: 46.59 (2007) * 10 mailin maantiejuoksu: 50.54 (2002) * 20 kilometrin maantiejuoksu: 1.02.57 (2007) * Puolimaraton: 1.06.25 (2007) * 25 kilometrin maantiejuoksu: 1.23.41 (2003) * 30 kilometrin maantiejuoksu: 1.40.35 (2003) * Maraton: 2.22.22 (2003) ==Lähteet== Luokka:Alankomaalaiset kestävyysjuoksijat Luokka:Alankomaalaiset maastojuoksijat Luokka:Kenialaiset kestävyysjuoksijat Luokka:Vuonna 1974 syntyneet Luokka:Elävät henkilöt
Wang Liqin

Wang Liqin (s. 18. kesäkuuta 1978 Jiangsu, Kiina) on kiinalainen pöytätennispelaaja, joka on voittanut pöytätenniksen maailmanmestaruuden seitsemän kertaa ja kahdesti olympiakultaa. Hän alkoi pelata 6-vuotiaana. Wang Liqin on voittanut maailmanmestaruudet vuosina 2001, 2005 ja 2007. Hän on myös voittanut Sydneyn olympialaisissa 2000 kultaa nelinpelissä, Pekingissä 2008 kultaa joukkuekilpailussa ja pronssia kaksinpelistä sekä vuonna 2004 olympialaisissa Ateenassa pronssia kaksinpelistä. Vuonna 2005 hänet rankattiin maailman parhaaksi pöytätennispelaajaksi. Luokka:Kiinalaiset pöytätennispelaajat Luokka:Kiinalaiset olympiavoittajat Luokka:Vuonna 1978 syntyneet Luokka:Elävät henkilöt Luokka:ITTF Hall of Fame
Felons and Revolutionaries

Felons and Revolutionaries oli Dopen ensimmäinen albumi. Se julkaistiin 21. syyskuuta vuonna 1999. Levy-yhtiönä toimi Epic Records. Se uudelleenjulkaistiin 18. heinäkuuta 2000 "You Spin Me Round (Like A Record)" kappaleen kanssa (yhtyeen kappale "Amerikan Psyko" soundtrackilta). == Kappaleet == # # # # # # # # # # # # # # Kaikkien kappaleet Edsel Dopen paitsi "Fuck tha Police" (Dr. Dre, MC Ren, ja Ice Cube), "You Spin Me 'Round (Like a Record)" Dead or Alive:lta, ja "Sick" Simon ja Edsel Dopelta. Luokka:Vuoden 1999 esikoisalbumit Luokka:Dopen albumit
Thomas Fogdö

Thomas Fogdö (s. 14. maaliskuuta 1970 Jällivaara) on ruotsalainen entinen alppihiihtäjä, joka oli erikoistunut pujotteluun. Fogdö sijoittui kaksi kertaa peräkkäin olympialaisten pujottelussa 5:ksi, Albertvillessä 1992 sekä Lillehammerissa 1994. Hän sijoittui pujottelussa 5:ksi myös Saalbachin maailmanmestaruuskilpailuissa 1991 ja kaksi vuotta myöhemmin Japanin Moriokassa 6:ksi. Fogdö voitti pujottelun maailmancupin kaudella 1992-1993, samalla kaudella hän oli maailmancupin kokonaiskilpailussa 9:s. Hän voitti urallaan yhteensä 5 osakilpailua ja saavutti 16 palkintokorokepaikkaa. Fogdö halvaantui vyötäröstä alaspäin kaaduttuaan rajusti harjoituslaskussa Ruotsin Åressa keväällä 1995. ==Osakilpailuvoitot== Päivä Paikka Laji 23\. maaliskuuta 1991 Waterville Valley pujottelu 6\. joulukuuta 1992 Val d'Isère pujottelu 19\. joulukuuta 1992 Kranjska Gora pujottelu 17\. tammikuuta 1993 Lech am Arlberg pujottelu 28\. maaliskuuta 1993 Åre pujottelu ==Lähteet== * *Fogdö Ski-databasen sivuilla Luokka:Ruotsalaiset alppihiihtäjät Luokka:Alaraajahalvaantuneet henkilöt Luokka:Vuonna 1970 syntyneet Luokka:Elävät henkilöt
Jokker 27

Jokker 27 on urheilullinen retkipurjevene, jonka on suunnitellut Paavo Hallman. Se on rakennettu lasikuidusta ja masto sekä runko perustuu olympiapurjevene-luokan purjeveneen, Solingin piirustuksiin, tosin rungon muoto ei ole täysin sama. Käytännössä Jokker on katettu retkiversio Solingista. Jokker 27 muistuttaa mitoiltaan ja purjehdusominaisuuksiltaan paljon 1970- ja 1980-lukujen suosikkia H-venettä. Jokker 27 on kuitenkin sisätiloiltaan asuttavampi kuin perinteisemmän näköinen H-vene. Apumoottorina käytetään pientä ulkolaitamoottoria. Jokker 27 -purjeveneitä on valmistettu 57 kpl 1970-luvun tiettämiltä. == Aiheesta muualla == * Jokker 27 -infosivut Luokka:Köliveneet
Lykurgos (Traakia)

Lykurgos () oli kreikkalaisessa mytologiassa edonialaisten kuningas Traakiassa ja Dryaan poika. Hän kielsi Dionysos-kultin, ja kuultuaan Dionysoksen olevan valtakunnassaan hän vangitutti tämän seuraajat, mainadit. Dionysos pakeni ja sai turvapaikan Thetiin luona.Homeros: Ilias 6.119–143 (engl. käännös.) Dionysos rankaisi Lykurgosta mielipuolisuudella. Apollodoros kertoo, että Lykurgos tappoi poikansa silpoen tältä raajat irti kirveellä, koska luuli tätä viiniköynnökseksi, Dionysokselle pyhitetyksi kasviksi. Lisäksi Dionysos lähetti maahan kuivuuden niin pitkäksi aikaa kuin Lykurgos jätettiin rankaisematta teostaan. Tämä johti siihen, että alamaiset surmasivat kuninkaansa revityttämällä tämän raajat irti villihevosilla päästäkseen eroon kuivuudesta.Apollodoros: Bibliotheke ('Kirjasto') 3.5.1 (engl. käännös) Hyginuksen versiossa Lykurgos tappoi hulluudessaan sekä poikansa että vaimonsa ja leikkasi jalkansa irti, koska luuli sitä viiniköynnökseksi. Lopuksi Dionysos syötti tämän panttereilleen.Hyginus: Fabulae cxxxii (engl. käännös.) Sofokles puolestaan antaa ymmärtää, että Lykurgos ainoastaan suljettiin vangiksi luolaan Dionysoksen käskystä, kunnes hänen raivonsa laantui.Sofokles: Antigone 955–965 (engl. käännös.) == Lähteet == Luokka:Kreikkalainen mytologia
Elektronidiffraktio

Elektronidiffraktio on valon diffraktiota muistuttava ilmiö, jossa elektronin kulkusuunta muuttuu, kun sen kulkuun on vaikuttanut jokin kappale, esimerkiksi rako tai kide. Elektronit hajaantuvat osuessaan materiaalin hilassa oleviin atomeihin, ja muodostavat sen jälkeen kalvolle osuessaan symmetrisiä interferenssikuvioita. Elektronidiffraktiota käytetään, kun tutkitaan kiinteän aineen kidejärjestelmää. Diffraktiokokeissa elektronit kiihdytetään tietyllä jännitteellä, että saataisiin niille haluttu aallonpituus ennen kuin ne läpäisevät tutkittavan aineen. == Historia == Hypoteesin hiukkasten aaltoluonteesta teki ensimmäistä kertaa Louis de Broglie väitöskirjassaan vuonna 1924. Hänen mukaansa kaikella aineella on sekä hiukkas- että aaltoluonne, myös elektronilla. Vuonna 1927 Clinton Davisson ja Lester Germer havaitsivat ensimmäisinä elektronidiffraktion tehdessään sirontakokeita nikkelin pinnasta. Tämä vahvisti de Broglien teorian hiukkasten aaltoluonteesta. == Teoria == === Elektronin aallonpituus === Elektronin aallonpituus riippuu sen liikemäärästä. Aallonpituus lasketaan de Broglien yhtälöllä :\lambda = \frac{h}{p}, missä h on Planckin vakio ja p hiukkasen liikemäärä. Koska elektronin nopeus on relativistinen, lähellä valonnopeutta, on käytettävä kokonaisenergian laskemiseen yhtälöä :E^2=p^2c^2+E_0^2, missä c on valonnopeus ja E_0=mc^2 on m-massaisen hiukkasen lepoenergia. Kun huomioidaan jännitteen U aiheuttama elektronin liike-energia eU ja lepoenergia E_0, voidaan kokonaisenergia voidaan ilmaista muodossa :E=eU+mc^2 \,\\!, joka neliöidään : E^2=(eU)^2+2eUmc^2+E_0^2 \,\\!. Yhdistämällä kokonaisenergian neliöiden yhtälöt saadaan : p^2c^2+E_0^2=(eU)^2+2eUmc^2+E_0^2, \,\\! josta lasketaan liikemäärä :p=\sqrt{(\frac{eU}{c})^2+2eUm}. Yhdistämällä liikemäärä de Broglien yhtälöön saadaan elektronin aallonpituudeksi :\lambda=\frac{h}{\sqrt{(\frac{eU}{c})^2+2eUm}}. === Elektronin siroaminen === Elektronin siroamista hilassa kuvataan Braggin lailla 2d\sin(\theta)=n\lambda\,\\!, missä d on hilavakio, eli hilatasojen välimatka, \theta elektronin tulokulma ja n\lambda on aallonpituuden monikerta. ==Katso myös== * Diffraktio * Interferenssi ==Lähteet== == Aiheesta muualla == Luokka:Diffraktio
Sid Hudson

Sidney Charles ”Sid” Hudson () oli yhdysvaltalainen baseballpelaaja (aloittava syöttäjä). Hudson syntyi Tennesseessä ja pelasi toisen maailmansodan alussa sekä sen jälkeen Washington Senatorsissa ja Boston Red Soxissa. Hän oli All- Star-pelaajana vuosina 1941 ja 1942. Päätettyään vuonna 1954 ammattilaisuransa pelaajana, Hudson jatkoi työskentelyään baseballin parissa kykyjenetsijänä ja valmentajana. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1915 syntyneet Luokka:Vuonna 2008 kuolleet
Danny Litwhiler

Daniel Webster ”Danny” Litwhiler (31. elokuuta 1916 Ringtown, Pennsylvania – 23. syyskuuta 2011 Clearwater, Florida) oli yhdysvaltalainen baseballpelaaja. Hän vaikutti Major League -tasolla vuosina 1940–1951. Litwhilerin ammattilaisjoukkueina olivat Philadelphia Phillies (1940–1943), St. Louis Cardinals (1943–1946), Boston Braves (1946–1948) ja Cincinnati Reds (1948–1951). Hän pelasi MLB:n tähdistöottelussa vuonna 1942. Litwhiler valmistui ennen baseballuraansa yliopistosta. Vuosina 1964–1982 hän oli Michigan State Universityssa valmennustöissä. == Lähteet == Luokka:Yhdysvaltalaiset baseballpelaajat Luokka:Vuonna 1916 syntyneet Luokka:Vuonna 2011 kuolleet
Petăr Popangelov

Petăr Popangelov (s. 31. tammikuuta 1959 Samokov, Bulgaria) on bulgarialainen uransa lopettanut alppihiihtäjä. Popangelov sijoittui 6:ksi pujottelussa Lake Placidin olympialaisissa 1980, ja uusi sijoituksensa neljä vuotta myöhemmin Sarajevon olympialaisissa. 1978 Garmisch-Partenkirchenissä järjestetyissä maailmanmestaruuskilpailuissa, hän oli suurpujottelussa 12:s. Popangelov pystyi urallaan yhteen maailmancupin osakilpailuvoittoon, Lenggriesin pujottelussa 1980. Lisäksi hän oli yhteensä 11 kertaa palkintokorokkeella. ==Maailmancupin osakilpailuvoitot== Päivä Paikka Kilpailu 8\. tammikuuta 1980 Lenggries Pujottelu ==Lähteet== * *Popangelov Ski-databasen sivuilla Luokka:Bulgarialaiset alppihiihtäjät Luokka:Vuonna 1959 syntyneet Luokka:Elävät henkilöt
Misteekkien kielet

Misteekkikielet ovat otomangelaisen kielikunnan haara. Näitä kieliä puhuu Meksikossa noin puoli miljoonaa misteekkiä. Misteekkikielet jakautuvat kolmeen alahaaraan: mixteco, cuicateco ja triqui. == Lähteet == Luokka:Otomangelaiset kielet Luokka:Meksikon kielet
LGH

LGH-uistin on Leo Gunnar Hacklinin alkuaan kehittämä lähinnä lohen ja taimenen kalastukseen tarkoitettu uistin. Alkuperäisten uistimien malleina olivat: # Junior (2 kokoa, 2 ja 3 koukkuiset) # Neptunus (2 kokoa, 2 ja 3 koukkuiset) # Muikku (useita kokoja) # Peukaloinen ja Ukko-Peukaloinen Sittemmin malleina on ollut myös Ahti, Akka-Peukaloinen, Gunnar ja Hai. Yleisimmät LGH-vaaput ovat Muikku sekä Peukaloinen ja Ukko-peukaloinen. Leo Gunnarin jäätyä eläkkeelle liiketoimintaa jatkoi Tapani Ahonen. Sittemmin liiketoiminta on siirtynyt Jarmo Rapalan haltuun, joka jatkaa LGH-uistinten tekemistä. Jarmo on Lauri Rapalan pojanpoika ja Esko Rapalan poika. Vanhat Leon tekemät vaaput ovat keräilykappaleita, hyväkuntoisia vanhoja vaappuja ei juuri näy myynnissä, joten hinnan määrittäminen näille on varsin vaikeaa. Uusia uistimia myy Jarmo Rapala vielä LGH tuotemerkillä.LGH . Vanhoissa Leon tekemissä uistimissa on käytetty ainakin kolmea erilaista foliopintaa. Niin sanottu kohokuvio, painannekuvio ja tähtikuvio. Ensimmäisissä vaapuissa on ollut myös muunlaisia foliopinnotteita. ==Lähteet== Luokka:Vieheet
Dom DiMaggio

Dominic Paul ”Dom” DiMaggio (12. helmikuuta 1917 - 8\. toukokuuta 2009) oli yhdysvaltalainen baseballpelaaja. Hän pelasi koko Major League -uransa vuosina 1940–1953 Boston Red Soxissa. DiMaggio oli All-Star-pelaaja vuosina 1941–1942, 1946 ja 1949–1952. DiMaggio syntyi San Franciscossa, Kaliforniassa, sisilialaisten maahanmuuttajien yhdeksästä lapsesta nuorimpana. Myös hänen veljensä Joe ja Vince DiMaggio ylsivät Major League -pelaajiksi. == Lähteet == Luokka:Yhdysvaltalaiset baseballpelaajat Luokka:Vuonna 1917 syntyneet Luokka:Vuonna 2009 kuolleet
April Winchell

April Terri Winchell (s. 4. tammikuuta 1960 New York, New York) on yhdysvaltalainen ääninäyttelijä ja radiojuontaja. Hänen isänsä Paul Winchell oli tunnettu vatsastapuhuja. ==Ura== April Winchell aloitti ääninäyttelemisen jo 1970-luvulla animaatioissa, mutta palasi takaisin animaatioiden pariin 1980-luvulla näyteltyään sillä välin teatterissa. Myöhemmin Winchell siirtyi myös radion pariin ja toimi muun muassa losangelesilaisen KFI-kanavalla keskusteluohjelman emäntänä vuoteen 2002. Hän tekee edelleen satunnaisia esiintymisiä radiossa ääninäyttelemisen ohella. Winchellin ensimmäinen merkittävä rooli oli vuonna 1992 animaatiosarjassa Hopon poppoo, jossa hän ääninäytteli Pekan vaimoa Petraa. Ennen seuraavaa merkittävää rooliaan animaatiosarjassa 101 dalmatialaista Winchell teki useita vierasrooleja muun muassa Marsupilamissa, Timon ja Pumbassa, Jimi Matalassa ja Johnny Bravossa. Winchell on muiden ääninäyttelijöiden tavoin kertonut epämieltymyksensä julkkisnäyttelijöihin, jotka eivät pelkästään vie animaatioelokuvien päärooleja vaan myös pienempiä rooleja. Hänen mukaansa 1990-luvulla ääninäyttelijä teki 3–4 roolia elokuvaan ja sai palkaksi muutama sata dollaria, kun 2000-luvulta lähtien muun muassa Renée Zellwegerille maksetaan 3 miljoonaa dollaria jopa vain kymmenen minuutin ääniroolista.An Exclusive Interview with April Winchell Geekpropaganda. 24.7.2009. Viitattu 1.8.2009. == Lähteet == == Aiheesta muualla == * * Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset radiotoimittajat Luokka:Videopelien ääninäyttelijät Luokka:Vuonna 1960 syntyneet Luokka:Elävät henkilöt
Gerlachovský štít

Gerlachovský štít (, ) on Slovakian ja koko Karpaattien korkein vuorenhuippu Tatravuorilla. Sen huippu on 2 655 metrin korkeudella merenpinnan tasosta. ==Katso myös== *Luettelo maiden korkeimmista kohdista ==Lähteet== Luokka:Slovakian vuoret Luokka:Prešovin alue
Pohjannoidanlukko

Pohjannoidanlukko (Botrychium boreale) on harvinainen, Euroopan ja Pohjois- Amerikan pohjoisosissa tavattava saniaislaji. == Ulkonäkö ja koko == Pohjannoidanlukko kasvaa 10–30 cm korkeaksi. Lehti on varren puolivälin yläpuolelta jakautunut. Tummahkonvihreä lehden lapa on ruoditon tai hyvin lyhytruotinen, puikean kolmiomainen ja 1,5–2,5 kertaa leveytensä pituinen. Lehdessä on 3–5 paria lehdyköitä, jotka ovat kolmiomaisen tai vinoneliömäisen puikeita, keskisuonellisia ja lavan kärkeä kohti pieneneviä. Alimmat lehdykät ovat lähes pituutensa levyisiä, epäsäännöllisen liuskaisia ja tylppäkärkisiä. Pohjanneidonlukko kukkii kesä-heinäkuussa. Itiöpesäkkeistö on tavallisesti pitkäperäinen ja haarova. Itiöpesäkkeet ovat lyhytperäisiä, usein rypälemäisinä ryhminä ja kypsinä väriltään ruosteenruskeita.Retkeilykasvio 1998, s. 46. == Levinneisyys == Pohjannoidanlukkoa tavataan Euroopassa Pohjois-Norjassa ja -Ruotsissa, Suomessa, Virossa, Luoteis-Venäjällä sekä Islannissa ja Grönlannissa. Lajia tavataan myös Kiinassa, Itä-Siperiassa, Alaskassa sekä Kanadan ja Yhdysvaltain länsiosissa.Den virtuella floran: Nordlåsbräken Viitattu 12.12.2017. Suomessa pohjannoidanlukkoa kasvaa Uudenmaan rannikolta Ahvenanmaalle ja edelleen Pohjanlahden rannikkoa pohjoiseen. Raahen korkeudella laji levittäytyy myös sisämaahan, ja sitä tavataankin satunnaisesti koko Pohjois-Suomessa. Kaikkialla Suomessa laji on kuitenkin harvinainen.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 12.12.2017. Vuodesta 2019 lähtien pohjannoidanlukko on luokiteltu Suomessa silmälläpidettäväksi. Sitä ennen se oli luokiteltu vaarantuneeksi. == Elinympäristö == Suomessa pohjannoidanlukko viihtyy maan eteläosissa katajikkokedoilla ja pohjoisessa joenvarsiniityillä ja kyläkedoilla. Laji on kalkinsuosija. Muiden noidanlukkojen tapaan myös pohjannoidanlukko on harvinaistunut perinteisen laidunnuksen loppumista seurannutta kasvupaikkojen umpeenkasvua. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Pohjolan kasvien pauloissa: Botrychium boreale - pohjannoidanlukko * Luokka:Noidanlukot
Riikka Kaihovaara

Riikka Kaihovaara on suomalainen dokumentaristi ja kirjailija. Kaihovaara on kirjoittanut tietokirjan Riippumaton puutarha – Teollisen ruoantuotannon romahdus ja permakulttuurin perusteet (Visio 2012) sekä esseekokoelmat Villi ihminen ja muita luontokappaleita (Atena Kustannus 2019) ja Vieras eläin ja muita uusia luontokappaleita (Atena Kustannus 2022). Villi ihminen oli ehdolla Helsingin Sanomien esikoiskirjapalkinnon saajaksi. Vieras eläin voitti marraskuussa 2022 Toisinkoinen-kirjapalkinnon. Syksystä 2015 alkaen Kaihovaara on työskennellyt Yleisradion dokumenttitoimituksessa. Hän on ohjannut ja käsikirjoittanut muun muassa dokumenttisarjat Huume-Suomen historia, Seksi- Suomen historia, Hyvissä aikeissa ja Kaikki irti eläimistä. Historiasarjojen lisäksi Kaihovaara on ohjannut ja käsikirjoittanut dokumenttisarjan Omavaraiset sekä neljä dokumenttielokuvaa: Jotain siltä väliltä, Kallonmetsästäjät, Tieteen sokaisemat ja Kuningattaren kuolema. Jotain siltä väliltä oli Vinokino-festivaalien avajaiselokuvana syksyllä 2013 ja Kuningattaren kuolema sai ensi-iltansa elokuussa 2022 Savonlinnan luontoelokuvafestivaalien avajaiselokuvana. Kaihovaara on ohjannut ja käsikirjoittanut kaksi jaksoa myös Ylen tuottamaan ja Nordvisionin rahoittamaan dokumenttisarjaan Pohjoismaiset kulttuuriskandaalitKehon rehevä kuvaaminen kaataa raja-aitoja, pätevä Ylen ohjelma osoittaa. Vuosina 2007–2016 hän työskenteli toimittajana Yleisradion tutkivan journalismin MOT-ohjelmassa. == Lähteet == Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Vauva (lehti)

Vauva oli vauvoihin, raskauteen ja perhe-elämään erikoistunut suomalainen aikakauslehti, jonka keskustelupalsta on edelleen toiminnassa. Lehteä kustansi Sanoma Media Finland, ja sitä julkaistiin vuosina 1992–2020. Lehden ainoa kilpailija Suomen mediakentällä oli Kaksplus. Vauva-lehden verkkosivusto on Suomen aikakauslehtien suosituin verkkosivusto, ja se tunnetaan myös vanhemmuuspiirien ulkopuolella. Naistenlehtien verkkosivustoista opinnäytetyönsä tehnyt Outi Sonkamutka arvioi tämän johtuvan sekä lehden selvästä kohderyhmästä mutta myös lehden aktiivisesta keskustelupalstasta. Keskustelupalsta on Suomen toiseksi tavoittavin kotimainen internetalusta Suomi24:n jälkeen. Vuonna 2016 Kaustisen kansanmusiikkijuhlilla esiintyi Kalevauva.fi-yhtye, jonka kappaleiden sanoitukset ovat vauva.fi:n keskusteluja lauluiksi sovitettuna. Vauva-lehti lakkautettiin vuonna 2020, mutta sen keskustelupalstan ylläpitämistä jatketaan. ==Vauva-lehden päätoimittajat== *1992-2003 Pirkko Vuorio, *2003-2005 Minna McGill, *2005-2013 Hanna Kangasniemi, *2013-2016 Tytti Kontula, *2016-2017 Anna Ruohonen, *2017-2019 Maija Koski, *2019 Hanna-Mari Arosilta ==Lähteet== == Aiheesta muualla == *vauva.fi Luokka:Suomalaiset perhelehdet Luokka:Sanoma Media Finland Luokka:Media-alan tuotemerkit
Gradient

Gradient on suomalainen kaiutinvalmistaja. Perustamisestaan lähtien Gradient on pyrkinyt rakentamaan kaiuttimia, jotka toimisivat mahdollisimman hyvin tavallisessa olohuoneessa. Yrityksen ovat perustaneet opistoinsinööri Jorma Salmi ja Jouko Alanko vuonna 1984. Gradientin toimitusjohtaja on Atte Salmi, yrityksen perustajan Jorma Salmen poika. Yritys aloitti toimintansa Järvenpäässä, mutta muuti Porvooseen vuonna 2010. Gradient-kaiuttimet valmistetaan käsityönä Suomessa. Valmistaja on tullut tunnetuksi maailmalla yksilöllisistä ratkaisuistaan. Gradient oli eräs harvoista 1990-luvun lamasta selvinneistä suomalaisista kaiutinvalmistajista. Gradientin komponenttitoimittajana toimi vuosien ajan Graditech. Gradient-kaiuttimet on suunniteltu toimimaan myös vaikeissa akustisissa tiloissa. Kardioidi- ja dipolirakennetta hyödyntävät Gradient-kaiuttimet tunnetaan suorasta vasteestaan ja neutraalista äänestään. == Alku == 1980-luvun alkupuolella Jorma Salmi mittasi ja koekuunteli huippuluokan kaiuttimia Otaniemessä sijaitsevassa kaiuttomassa huoneessa. Hän huomasi, että laboratorio- olosuhteissa kaikki laitteet kuulostivat samanlaisilta. Mutta tavallisessa olohuoneessa jotkut kaiuttimet värittivät ääntä selvästi. Tämä johtui huoneen vaikutuksesta. Huone heijasti pinnoillaan ääniaaltoja ja synnytti ääneen vaihe-eroja, korostumia ja vaimentumia. Salmi alkoi suunnitella kaiutinta, johon tila vaikuttaisi mahdollisimman vähän. == Ensimmäinen kaiutin == Gradientin ensimmäinen kaiutin valmistui vuonna 1984. Se oli mallinimeltään 1.0. Tämän sarjan kaiuttimia esiteltiin teollisen muotoilun malliesimerkkeinä, mutta niiden muoto oli suoraa seurausta niiden toiminnallisuudesta. Siinä missä tavallisen kaiuttimen kuulija sai korviinsa ääntä, joka oli peräisin kaiuttimesta, ja sen lisäksi vielä ääntä, joka oli heijastunut lattian kautta, Gradient 1.0:n bassokaiutin tuotti ääntä suoraan lattiaa kohden, jolloin kaikki kuulijan luo saapunut bassoääni oli lattiasta heijastunutta. Gradient 1.0:n keskiäänet tuottava elementti taas sijaitsi bassoelementin päällä 30 asteen kulmassa lattiaan nähden, jotta ääni ei heijastuisi lattiasta ollenkaan. Koteloinnin puuttuminen auttoi edelleen minimoimaan äänen säteilyä muualle kuin kuuntelupaikalle. Keskiäänielementin yläpuolella oli vielä pystyssä neljä diskanttikaiutinta. Kaiutin menestyi Hifi-lehden testissä, jonka jälkeen Gradient sai ison tilauksen Sibelius-Akatemialta. == Mallit == Nykyinen mallisto käsittää seuraavat mallit: * 5.0 * Evidence * Helsinki 1.5 * Revolution * Revolution Active * SW-D * SW-S * 6.0 == Lähteet == == Aiheesta muualla == * Gradientin kotisivut Luokka:Suomalaiset kaiutinvalmistajat
Kaksoiskäynnistys

Kaksoiskäynnistys () tarkoittaa sitä, että yhteen tietokoneeseen asennetaan useampia käyttöjärjestelmiä, joista käyttäjä voi koneen käynnistyksen yhteydessä valita, mikä asennetuista käyttöjärjestelmistä käynnistetään. Kaksoiskäynnistystä käytetään usein esimerkiksi asennettaessa sekä Microsoft Windows että jokin Linux-käyttöjärjestelmä samalle tietokoneelle. Käyttöjärjestelmät asennetaan omille kiintolevyosioilleen. Samalla osiolla käyttämisen estää esimerkiksi Windows-käyttöjärjestelmien tapa kirjoittaa käynnistystietonsa kiintolevyosion alkuun. Eri käyttöjärjestelmät käyttävät varsin usein myös eri tiedostojärjestelmiä eivätkä kykene useinkaan suoraan lukemaan toistensa tiedostoja. Tietokoneeseen voidaan asentaa useampia kuin kaksi käyttöjärjestelmää (multi boot), tai myös saman käyttöjärjestelmäperheen eri versiota (esim. Microsoft Windows XP, Windows Vista ja Windows 7). Jokainen käyttöjärjestelmä tarvitsee omat osionsa kiintolevyiltä (erityisesti tärkeät käyttöjärjestelmätiedostot sisältävä osio, mikäli käyttöjärjestelmä käyttää useampia osioita), ja samojen toissijaistenkaan osioiden jakaminen eri käyttöjärjestelmien välillä ei ole yleensä suositeltavaa ja voi aiheuttaa ongelmia. Hypervisor-virtualisoinnin yleistyminen on vähentänyt tarvetta kaksoiskäynnistykselle, koska vieraskäyttöjärjestelmää voi tällöin suorittaa isäntäkäyttöjärjestelmän ollessa käynnissä. Tämän etuna on ettei tietokonetta tarvitse käynnistää uudelleen mikäli on tarve käyttää toista käyttöjärjestelmää. == Katso myös == * Boot Camp * GNU GRUB * NTLDR == Lähteet == Luokka:Käyttöjärjestelmätekniikka
Pariisin Kevät

Pariisin Kevät on Arto Tuunelan perustama helsinkiläinen yhtye. Yhtye on julkaissut kahdeksan albumia, ja sen tunnettuja kappaleita ovat muun muassa ”Pikku Huopalahti”, ”Tämän kylän poikii”, ”Kesäyö”, ”Odotus”, ”Haamupuhelu”, ”Pilvissä”, ”Onks se rakkautta” ja ”Fantasiaa”. Yhtyeen oli tarkoitus olla Tuunelan studioprojekti, joka ei tulisi koskaan keikkailemaan. Suosion myötä Tuunela päätti kasata ympärilleen soittajat, joiden avulla Pariisin Kevät voisi alkaa esiintyä. Pariisin Kevät soitti ensimmäisen, epävirallisen, keikkansa Helsingin Bar Loosessa salanimella Haminan Kiekkoympyrät. Ensimmäinen virallinen esiintyminen tapahtui kesällä 2010 Ilosaarirock- festivaaleilla. Yhtye sai nimensä masteroija Minerva Papin nähtyä unta, että Tuunela johtaa Pariisin Kevät -nimistä yhtyettä. Yhtyeen muodostivat Tuunelan lisäksi Rubik-yhtyeessä toimineet Artturi Taira ja Jussi Hietala, Ilari Kivelä Arto Tuunelan toisesta yhtyeestä Major Labelista sekä Antti Pouta ja Reko Aho. Kaikki on satua -albumilla myös livebändi osallistui levyllä soittamiseen. Marraskuussa 2018 yhtye ilmoitti Jussi Hietalan jättäneen yhtyeen, ja sittemmin myös Reko Aho on jättäytynyt pois. Tuunela on kertonut, ettei yhtyeeseen oteta uusia jäseniä. Uusien kappaleiden tekemisestä vastaavat pääasiassa Tuunela ja Taira kahdestaan. Yhtyeen sävellykset ovat muuttuneet ajan kanssa rockista elektronisemmaksi, ja Tuunela on kuvaillut, että yhtyeen identiteetti koostuu ”tosi erilaisista jutuista”. == Julkaisut == * * * * * * * * == Katso myös == * Luettelo Pariisin Kevään kappaleista == Lähteet == == Aiheesta muualla == * Yhtyeen esittely Fullsteam Recordsin sivuilla *
Pyhä Scholastica

Pyhä Scholastica (480 Umbria – 543 Montecassinon lähellä) oli varhaiskeskiaikainen roomalainen pyhimys ja pyhän Benedictus Nursialaisen kaksoissisar. Häntä kunnioitetaan katolisessa kirkossa, vanhakatolisessa kirkossa, ortodoksisessa kirkossa ja anglikaanisessa kirkossa. Pyhä Scholastica omisti elämänsä Jumalalle ja nunnaksi tulemiselle. Hän on kouristelevien lasten, nunnien, myrskyjen vastustamisen ja Le Mansin suojeluspyhimys. Hänen tunnuksiaan ovat krusifiksi, kyyhky ja piispansauva. Yleisessä roomalaiskatolisessa kalenterissa pyhän Scholastican muistopäivä on 10. helmikuuta, joka on vuoden 1960 kalenterissa 3. luokan juhla ja noin 5 kuukautta ennen pyhän Benedictuksen juhlaa 11. heinäkuuta. Gregorius Suuri on kertonut kirjoituksissaan pyhän Scholastican viimeisestä tapaamisesta veljensä Benedictuksen kanssa, jonka jälkeen hän kuoli. Kerrotaan, että Scholastican kuollessa vuonna 547 hänen sielunsa nousi taivaaseen kyyhkysen muodossa. Pyhä Benedictus vuorostaan kuoltuaan haudattiin samaan hautaan siskonsa kanssa. Hänen hautansa ja reliikkinsä ovat Italiassa Montecassinossa, jossa pyhä Benedictus toimi. Pyhää Scholasticaa kunnioitetaan roomalaiskatolisessa messussa seuraavalla latinankielisellä kollehtarukouksella: "Orémus. Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie coelum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre." Hänelle on laadittu myös latinankielinen ja englanninkielinen litania Litaniae de Sancta Scholastica. == Galleria == File:Manualofprayers-015b-scholastica.png File:Nuremberg chronicles f 144r 3.jpg File:Perrot - Bue ar Zent pajenn117.jpg == Katso myös == * Benedictus Nursialainen * Benediktiinit * Pyhän Benedictuksen luostarisääntö == Lähteet == == Aiheesta muualla == * http://www.benedictinemonks.com/bnmonk13.htm Scholastica Scholastica Scholastica
Pimenee

Pimenee on Katariina Hännisen debyyttialbumi vuodelta 2005. Radiosoitossa se tuli tutuksi kappaleista Kuolematon, Paha Tuuli ja Polvistukaa. Albumin tunnettuutta lisäsi valinta Kuukauden Levyksi radioiden musiikkitoimittajien keskuudessa kesäkuussa 2005.http://www.popgee.fi/site/index.php?option=com_content&task;=view&id;=35&Itemid;=50 Katariina Hänninen laulaa kaikki albumin kappaleet, lisäksi albumilla esiintyy yhtyeen lisäksi kymmenkunta soittajaa ja taustalaulajaa. Suomen virallisella albumilistalla Pimenee -albumi oli kolme viikkoa, ja paras sijoitus oli 33. Albumilta julkaistiin kolme singleä, Kuolematon, Paha tuuli ja Pimenee. == Kappaleet == # # # # # # # # # # # == Singlet == == Kokoonpano == === Yhtyeen kokoonpano === * Katariina Hänninen - laulu * Teijo Jämsä - rummut * Antti Vuorenmaa - kitarat, basso, ohjelmointi ja taustalaulut * Christa Renwall - taustalaulut * Jetro Vainio - perkussiot ja ohjelmointi === Muut kokoonpanot === ==== Kappaleessa 4. Kuolematon ==== * Katariina Hänninen - laulu * Risto Asikainen - kitarat ja kosketinsoittimet * Kalle Torniainen - rummut * Stiina Jean - taustalaulut ==== Kappaleissa 5. Mua se kuuntelee ja 9. Sinun tavalla ==== * Katariina Hänninen - laulu * Kalle Torniainen - rummut ja ohjelmointi * Tuomas Töyhtö Väinölä - kitarat * Jesse Vainio - ohjelmointi ==== Kappaleessa 6. Ei kenenkään ==== * Katariina Hänninen - laulu ja taustalaulu * Sir Lambard - kitarat * Mika Moog Pohjola - urut * Erkki Ekfors - rummut * Capri - taustalaulut * Olli Lintuniemi - taustalaulu == Lähteet == * Pimenee-albumi Katariina Hännisen kotisivuilla === Viitteet === Luokka:Vuoden 2005 esikoisalbumit Luokka:Suomalaiset pop rock -albumit
Fily Keita

Fily Keita on ranskalainen näyttelijä ja laulaja, joka aloitti uransa nuorena esiintyen Pariisin teatterissa. Sittemmin hän siirtyi television pariin ja on toiminut, sekä näyttelijänä, että dubbaajana. Keita muun muassa näytteli yhdysvaltalaisessa televisiosarjassa Family Matters vuonna 1996 ja Marie- Claudea suomalaisessa elokuvassa Ken tulta pyytää vuonna 2001. Dubbauksen lisäksi hän on tehnyt alkuperäisiä äänirooleja muun muassa Spies-tyttöihin ja Team Galaxyyn. Vuonna 2007 Keita aloitti ensimmäisen albuminsa levyttämisen Lontoossa ja Pariisissa. == Aiheesta muualla == * * * * Anime News Network * TV.com Luokka:Ranskalaiset näyttelijät Luokka:Ranskalaiset laulajat Luokka:Syntymävuosi puuttuu Luokka:Elävät henkilöt
Japani ensimmäisessä maailmansodassa

Japani osallistui ensimmäiseen maailmansotaan keskusvaltojen vastaisessa liittoutumassa, mutta ajaakseen omia etujaan Aasiassa eikä puolustaakseen ympärysvaltoja. Se julisti sodan Saksan keisarikunnalle elokuussa 1914 ja vaati itselleen Saksan Kiinasta vuokraamia alueita. Qingdao oli tärkeä Saksan laivastotukikohta Kaukoidässä. Kaksikymmentätuhatta japanilaista sotilasta rantautui Longkouhun ja hyökkäsi sieltä Qingdaoon. Japani hankki haltuunsa alueen rautatiet ja hallitsi pian entisiä saksalaisalueita täysin.Republican China Seuraavana vuonna Japani esitti Kiinalle niin kutsutut 21 vaatimusta, jotka olisivat käytännössä toteutuessaan tehneet Kiinasta Japanin vasallivaltion. Se olisi taannut Japanille Kiinan rannikkojen hallinnan, Port Arthurin vuokralle 99 vuodeksi ja oikeuden asuttaa miljoonia kansalaisiaan Mantšuriaan ja Mongolian sisäosiin. Vaatimuksia lievennettiin kahteen otteeseen, ja lopulta Kiina, tietäen että se ei pärjäisi Japanille täysimittaisessa sodassa, suostui myönnytyksiin. Yhdysvaltalaiset ja britit tukivat Kiinaa lievennysvaatimuksissa, koska tiesivät ja pelkäsivät Japanin havittelevan Tyynenmeren herruutta.FirstWolrdWar.com Qingdaon jälkeen Japanin laivasto valtasi saksalaisilta näiden Tyynenmeren tukikohdat Marshallsaarilla ja Carolinesaarilla. Japanilaiset laivat saattoivat ympärysvaltojen miehistönkuljetusaluksia myös Intian valtamerellä. Ne partioivat Kaukoidässä vuoteen 1917 ja auttoivat brittejä tukahduttamaan Singaporen kapinan 1915. Vuonna 1917 neljätoista hävittäjää siirrettiin Maltalle, missä ne suojasivat saattueita sukellusveneiltä.Imperial Japanese Navy == Lähteet == == Aiheesta muualla == *
Dumle

thumb|230px|Kasa erilaisia Dumle-makeisia. Dumle on Fazerin valmistama makeistuotesarja. ==Historia== Dumle julkaistiin alun perin tikkukaramellina Ruotsissa vuonna 1945, jossa sitä valmistettiin Malmössä Mazettin tehtaalla. Suomeen tikkukaramelli tuli vuonna 1985 tuotenimellä Tikkis. Vuonna 1987 julkaistiin Dumle-makeispussi, joka sisälsi pehmeitä toffeemakeisia. Ensimmäinen makuvariaatio oli 1980-luvun lopulla markkinoille tullut Dumle Mint. Vuosien mittaan Dumle-makuja ovat olleet lakritsi, banaani, omena, appelsiini-mango, tumma suklaa, mansikka, piparkakku, vanilja, vadelma, lime ja kola. Vuonna 2013 Dumle Mix -pussiin kuuluivat Dumle Original, Dumle Lakritsi ja Dumle Dark. Helmikuussa 2021 Fazer ilmoitti lopettavansa Dumle- tikkarin valmistuksen, koska vanhentunutta tuotantolinjaa oli vaikea huoltaa ja korjata. Dumle-tikkari kuitenkin teki paluun kauppoihin syyskuussa 2022. ==Tuoteperhe== Tuotemerkistä on tehty myöhemmin lukuisia erilaisia tuotteita, muun muassa snacks-tuotteet, suklaapatukka, jäätelö, suklaa-joulukalenteri ja maitokaakaojauhe.http://www.dumle.fi/fi/Tietoja-Dumlesta.aspx Dumle-jäätelö lanseerattiin vuonna 2005 yhteistyössä Nestlén kanssa. Helmikuussa 2013 Dumle hyppäsi leivonnaistuotteisiin, suklaakuorrute ja toffeesydän löytyvät donitseista ja -muffinsseista. ==Lähteet== ==Aiheesta muualla== * Dumlen suomalaiset sivut Luokka:Fazerin makeiset
Shell Kepler

Shell Kepler (5. lokakuuta 1958 – 1. helmikuuta 2008) oli yhdysvaltalainen näyttelijä. Hän syntyi Ohion Painesvillessa ja esitti vuosina 1979–2002 hoitaja Amy Viningia televisiosarjassa General Hospital. Kepler oli kahdesti naimisissa ja kahdesti eronnut. Hän kuoli munuaisvaurioon Oregonin Portlandissa ollessaan vain 49 vuoden ikäinen. == Aiheesta muualla == * Luokka:Yhdysvaltalaiset näyttelijät Luokka:Vuonna 1958 syntyneet Luokka:Vuonna 2008 kuolleet
Salmijärvi (Rovaniemi)

Salmijärvi on järvi Rovaniemellä, Pöykkölän kaupunginosassa. Sen ympäristössä on paljon asuinrakennuksia ja etelärannalla sijaitsee Lapin metsämuseo. Järven lounaisosassa on suosittu uimaranta. Salmijärvi laskee vetensä Salmenojaa pitkin Kemijokeen. Salmenojan ylitse on rakennettu kaksi siltaa, kantatielle 78 Salmenojan silta ja kevyelle liikenteelle Salmenojan raittisilta. Salmijärven pohjoispuolella on lampi nimeltä Keinuvuopaja. Järviä erottaa toisistaan kapea Kolpeneenharju. Salmijärvessä moottoriveneily on kielletty muualla kuin venelaiturille johtavalla veneilyväylällä. == Lähteet == Luokka:Rovaniemen järvet Luokka:Ala-Kemijoen alue
Sayed Pervez Kambaksh

Sayed Pervez Kambaksh on afganistanilainen journalismin opiskelija, jonka afganistanilainen uskonnollinen tuomioistuin tuomitsi tammikuussa 2008 kuolemaan jumalanpilkasta. Kambaksh oli ladannut internetistä naisten oikeuksia islamilaisessa maailmassa käsittelevän raportin ja oli tulostanut siitä kopioita muille yliopiston opiskelijoille ja opettajilleen Balkhin yliopistossa keskustelun herättämiseksi aiheesta. Tuntematon taho teki valituksen Kambakshin toimista, hänet pidätettiin, ja uskonnollinen tuomioistuin tuomitsi hänet kuolemaan jumalanpilkasta antamatta hänelle mahdollisuutta puolustusasianajajan käyttöön.Piraattiliitto: Afganistanilaiselle opiskelijalle kuolemantuomio artikkelin nettilatauksesta Afganistanin senaatti vahvisti kuolemantuomion 30. tammikuuta 2008. Kansainvälisen huomion ja painostuksen jälkeen tuomion täytäntöönpano kumottiin ja Kambakshille annettiin oikeus valittaa tuomiosta.Lifeline for Pervez: Afghan Senate withdraws demand for death sentence Kambaksh valitti päätöksestä ja asia siirtyi Kabulin hovioikeuteen. Lokakuussa 2008 tuomioistuin vahvisti tuomion, mutta muutti tuomion 20 vuoden vankeudeksi. Kambaksh valitti tuomiosta korkeimpaan oikeuteen, mutta korkein oikeus vahvisti hovioikeuden päätöksen. Elokuun lopussa 2009 presidentti Hamid Karzai myönsi Kambakshille armahduksen. Vuonna 2015 paljastui, että Kambaksh oli paennut Afganistanista jo ennen armahdusta korkea-arvoisten norjalaisten ja ruotsalaisten diplomaattien avulla. Kambaksh salakuljetettiin pois Afganistanista Ruotsin hallituksen koneessa, jossa oli myös maassa vieraileva Ruotsin ulkoministeri Carl Bildt. Tämä poikkeuksellinen toimenpide oli toteutettu Bildtin mukaan sen jälkeen, kun Karzai oli kieltäytynyt pohjoismaisten diplomaattien tekemistä armahduspyynnöistä. == Lähteet == Luokka:Afganistanilaiset henkilöt Luokka:2000-vuosikymmenen oikeustapaukset Luokka:Syntymävuosi puuttuu Luokka:Elävät henkilöt
Longkou

Longkou on satamakaupunki Kiinan Shandongin maakunnan koillisosassa, Yantain prefektuuritason kaupungissa. Longkou sijaitsee Shandongin niemimaan pohjoisrannalla. Kaupungissa asuu 620 000 ihmistä. Sen pinta-ala on 893 neliökilometriä, ja sillä on 68 kilometriä rantaviivaa.Englanninkielinen kotisivu Ensimmäisen maailmansodan aikana japanilaiset nousivat maihin Longkoussa hyökätessään niemimaan poikki etelään Qingdaon saksalaistukikohtaa vastaan. == Lähteet == == Aiheesta muualla == *Virallinen kotisivu Luokka:Shandongin kaupungit Luokka:Kiinan piirikuntatason alueet
Avustajakoira

Avustajakoiran tehtävä on avustaa käyttäjäänsä tämän tarvitsemissa asioissa. Koiralle voidaan opettaa monenlaisia tehtäviä, ja jokainen koira koulutetaankin juuri kyseisen käyttäjän tarpeita vastaavaksi. Liikuntavammaisen käyttäjän avustajakoira voi auttaa monenlaisissa arkielämän askareissa aina kaupungilla liikkumisesta jääkaapin oven avaamiseen ja tavaroiden noutamiseen. Kuulovammaisen avustajakoira ilmoittaa merkkiäänistä, kuten puhelimen soimisesta ja ovikellosta. Avustajakoirien koulutuksen Suomessa aloitti Marja Kalpamaa (ent. Leppäkorpi) Vähänkyrön Merikaarrossa vuonna 1994. Alkusysäyksen koulutukselle antoi Pekka Hätisen invalidien kansainvälisestä symposiumista Yhdysvalloista kirjoittama matkakertomus, joka julkaistiin IT-lehdessä vuonna 1992. Matkakertomuksessa mainittiin koirat, jotka avustivat vammaisia ihmisiä Pohjois-Amerikassa. Lehtijutun seurauksena alkoi kaksi vuotta kestänyt lobbaus, jonka tuloksena Raha-automaattiyhdistys myönsi Invalidiliitolle avustuksen koirien koulutuksen aloittamiseksi 1994. Raha-automaattiyhdistys, sittemmin Veikkaus, on pääosin vastannut avustajakoiratoiminnan kustannuksista. thumb|Avustajakoira kirkkaanvärinen työliivi yllään. Nykyinen väri on hillityn sinivalkoinen. Toistaiseksi Invalidiliitto ostaa terveet ja hyväksytyt sekä käyttöönottokatsastuksen läpäisseet koirat yhteistyökumppaneilta ja luovuttaa koirat avustajakoiraa hakeneista henkilöistä valitsemilleen liikuntarajoitteisille henkilöille. Koiran hankinta siirtyy todennäköisesti vuonna 2023 Invalidiliitolta sairaanhoitopiireille, jotka vastaavat näkövammaisten opaskoirien hankinnasta.Ihmishengen pelastanut Rauha on myös arjen sankari, Yle.fi, uutiset 14.11.2021, viitattu 14.11.2021 Avustajakoirien koulutus kestää noin kaksi vuotta, ja koira käy läpi terveys-, luonne- ja taitotarkastuksen. Avustajakoiran voi kouluttaa myös itse. Tällöin koiran tulee täyttää avustajakoiralle asetetut vaatimukset ja läpäistä samat tarkastukset kuin valmiiksi koulutettujen avustajakoirienkin. Myös yksityisen avustajakoiran käyttäjän tulee olla Invalidiliiton hyväksymä, jotta koira voidaan hyväksyä viralliseksi avustajakoiraksi. Yksityisen avustajakoiran koulutukseen voi saada apua yksityisiltä koirakouluilta. Opas- ja avustajakoirien vieminen esimerkiksi ravintoloihin, elintarvikeliikkeisiin, virastoihin ja harrastustiloihin on sallittua.Opaskoiran käyttäjän oikeudet. Näkövammaisten keskusliitto. Viitattu 22.12.2022 ==Katso myös== * Kuulokoira ==Lähteet== ==Aiheesta muualla== *Avustajakoira ry *Avustajakoirista Invalidiliiton sivuilla Luokka:Työkoirat
Oikeus ja kohtuus (albumi)

Oikeus ja kohtuus on suomalaisen Iskias-yhtyeen esikoisalbumi. Se julkaistiin 16. huhtikuuta 2008. ”Huomisen kyynel” on cover-versio Paul Oxley’s Unit -yhtyeen kappaleesta ”Spanish Bars” http://www.fono.fi/KappaleenTiedot.aspx?culture=fi&ID;=87d51a7e-84a7-4bfb-8ed4-b564ed6bf1b7 == Kappaleet == # Huomisen kyynel # Hulluksi teit # Jalometallii # Pelottaa # Saat päivän paistamaan # Ei susta saa selvää # Sekaisin # Lato palaa # Laura@hotmail.com # Tauti # Mee pois # Sydän odottaa == Arvostelut == * Imperiumi.net: Imperiumi.net: Levyarvio * Rumba: negatiivinenRumba: Levyarvio * V2.fi: V2.fi: Levyarvio == Lähteet == == Aiheesta muualla == * Oikeus ja kohtuus discogs.com -sivustolla Luokka:Vuoden 2008 esikoisalbumit Luokka:Suomalaiset hard rock -albumit Luokka:Hannu Leidénin tuottamat albumit
Pelottaa

Pelottaa on suomalaisen Iskias-yhtyeen debyyttisingle, jonka Pisa Records julkaisi 13. elokuuta 2007. Singlen ensimmäinen kappale ”Huomisen kyynel” – käännös Paul Oxley’s Unitin kappaleesta ”Spanish Bars” – oli Suomen virallisella latauslistalla seitsemän viikkoa. Singlen nimikappale ”Pelottaa” on yhtyeen omaa käsialaa. == Kappaleet == # Huomisen kyynel (alkup. Spanish Bar) # Pelottaa == Arviot == * Imperiumi.net: Imperiumi.net == Lähteet == Luokka:Iskias-yhtyeen kappaleet Luokka:Vuoden 2007 kappaleet
Hulluksi teit

Hulluksi teit on suomalaisen Iskias-yhtyeen kappale ja toinen single. Se julkaistiin Poko Rekordsin kautta 27. helmikuuta 2008. == Kappaleet == # Hulluksi teit == Aiheesta muualla == * Hulluksi teit discogs.com -sivustolla Luokka:Vuoden 2008 kappaleet Luokka:Iskias-yhtyeen kappaleet
Gambiitti

Gambiitti on shakkiavaus, jossa toinen puoli uhraa materiaalia (yleensä sotilaan) saavuttaakseen muuta etua, kuten asemallista tai kehitysetua. Aidoksi gambiitiksi kutsutaan gambiittia, jossa uhrannut osapuoli ei saa heti materiaaliaan takaisin. Valegambiitissa nappuloita uhrataan vain näennäisesti. Sanaa gambiitti käytetään vain avauksessa tehdyistä uhrauksista. Vastagambiitissa pelaaja ei hyväksy toisen tarjoamaa gambiittia, vaan vastaa siihen omalla uhrauksellaan. Tunnetuimmat gambiitit ovat kuningasgambiitti 1.e4 e5 2.f4 ja kuningatargambiitti 1.d4 d5 2.c4. Kuningasgambiitti on aito gambiitti, kuningatargambiitti puolestaan valegambiitti. ==Katso myös== *Luettelo gambiiteista ==Lähteet== *FICGS ==Aiheesta muualla== *Opas gambiitteihin (Osa 1) *Opas gambiitteihin (Osa 2) Luokka:Shakkitermit Luokka:Shakkiavaukset
Neljän keisarin vuosi

Neljän keisarin vuosi on puolentoista vuoden aika, joka alkaa keisari Neron itsemurhasta heinäkuusta 68 ja päättyy joulukuuhun 69. Sinä aikana Rooman valtakuntaa hallitsi neljä keisaria peräjälkeen. He olivat Galba, Otho, Vitellius ja Vespasianus.Gwyn Morgan: 69 A.D.: The Year of Four Emperors Neron kuoleman jälkeen vuonna 68 Roomassa syttyi sisällissota, jossa valtaan nousi kolme roomalaista yksi toisensa jälkeen ja kukistui lyhyen valtaskauden jälkeen, kunnes Titus Flavius Vespasianus vakiintui valtakunnan keisariksi. == Keisarit == * Galba kesäkuu 68 – 15. tammikuuta 69 (salamurhattiin) * Otho 15. tammikuuta 69 – 16. huhtikuuta 69 (teki itsemurhan) * Vitellius 16. huhtikuuta 69 – 20. joulukuuta 69 (murhattiin) * Vespasianus joulukuu 69 - (osa maakunnista julisti hänet keisariksi kesällä 69) == Lähteet == Luokka:Rooman valtakunta